**Sprendimas**

**projektas**

**reg. Nr. T-50**

**2.12. darbotvarkės klausimas**

**Dėl pritarimo LĖŠŲ SKYRIMui įgyvendinant projektą**

**,,kokybės krepšelIS“**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Kokybės krepšelio skyrimo bendrojo ugdymo mokykloms tvarkos aprašo, patvirtinto Lietuvos Respublikos švietimo ir mokslo ministro 2018 m. rugpjūčio 28 d. įsakymu Nr. V-707 ,,Dėl Kokybės krepšelio skyrimo bendrojo ugdymo mokykloms tvarkos aprašo patvirtinimo“ (su visais aktualiais pakeitimais), 12 punktu, Lietuvos Respublikos švietimo ir mokslo ministro 2018 m. lapkričio 13 d. įsakymu Nr. V-888 „Dėl stiprią geros mokyklos požymių raišką turinčių mokyklų sąrašo ir silpną geros mokyklos požymių raišką turinčių mokyklų sąrašo patvirtinimo“ (su visais aktualiais pakeitimais), bei atsižvelgdama Pasvalio rajono savivaldybės tarybos 2018 m. gruodžio 19 d. sprendimą Nr. T1-253 ,,Dėl pritarimo dalyvavimui įgyvendinant projektą ,,Mokinių ugdymosi pasiekimų gerinimas diegiant Kokybės krepšelį“, Pasvalio rajono savivaldybės taryba nusprendžia

 pritarti 15 procentų lėšų, reikalingų projekto ,,Kokybės krepšelis“ įgyvendinimui Pasvalio r. Vaškų gimnazijoje, skyrimui iš Savivaldybės biudžeto lėšų.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

vyriausioji specialistė

Virginija Bajoriūnaitė

2020-03-04

Suderinta DVS Nr. RTS-56

Pasvalio rajono savivaldybės tarybai

**AIŠKINAMASIS RAŠTAS**

**Dėl LĖŠŲ SKYRIMO įgyvendinant projektą ,,kokybės krepšelIS“**

2020-03-04

Pasvalys

**1. Problemos esmė.**

 Skirti Pasvalio r. Vaškų gimnazijai ,,Kokybės krepšelio“ projekto įgyvendinimui 15 proc. iš Savivaldybės biudžeto lėšų.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Nacionalinė švietimo agentūra vykdo projektą ,,Kokybės krepšelis“ pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ ESFA-09.2.1-V-719 priemonę „Kokybės krepšelis“. Tikslas – mokinių pasiekimų gerinimas.

Pasvalio r. Vaškų gimnazija *(2018 m. lapkričio 13 d. LR švietimo ir mokslo ministro įsakymas Nr. V-888 „Dėl stiprią geros mokyklos požymių raišką turinčių mokyklų sąrašo ir silpną geros mokyklos požymių raišką turinčių mokyklų sąrašo patvirtinimo“)* įtraukta į mokyklų, kurioms bus skiriama lėšų mokyklos veiklos tobulinimo plane numatytoms priemonėms įgyvendinti.

Numatoma projekto trukmė – dveji mokslo metai (2020–2021 ir 2021–2022 m. m. ).

Kokybės krepšelio skyrimo bendrojo ugdymo mokykloms tvarkos aprašo, patvirtinto Lietuvos Respublikos švietimo ir mokslo ministro 2018 m. rugpjūčio 28 d. įsakymu Nr. V-707 ,,Dėl Kokybės krepšelio skyrimo bendrojo ugdymo mokykloms tvarkos aprašo patvirtinimo“ 12 punktas (*Projekto vykdytojas savivaldybėms vieneriems mokslo metams perveda 85 proc. kokybės krepšelio lėšų, skirtų dalyvaujančioms Projekte mokykloms, t. y. (partnerystės sutartyje įvardytoms mokykloms iš Lietuvos Respublikos švietimo ir mokslo ministro patvirtintų mokyklų, turinčių teisę dalyvauti projekte, sąrašo). Savivaldybės mokykloms iš savo biudžeto skiria likusius 15 proc. kokybės krepšelio lėšų.* ) numato, kad turi būti skiriama lėšų iš Savivaldybės biudžeto. Lėšos projekto įgyvendinimui skiriamos iš Europos Sąjungos struktūrinių fondų ir (arba) Lietuvos Respublikos valstybės biudžeto. Jos apskaičiuojamos pagal 5–8 kl. mokinių skaičių Vaškų gimnazijoje (2020 m. rugsėjo 1 d. duomenys). Planuojama, kad 2020–2021 m. m. Vaškų gimnazijoje bus apie 66 mokinius. 1 mok. skiriama – 354 Eur., iš viso – apie 23 tūkst. Eur. Savivaldybės skiriamų lėšų dalis (15 proc.) būtų apie 3,5 tūkst. Eur. 2021–2022 m. m. – iš viso apie 20 tūkst. Eur (57 mok.); 15 proc. – apie 3 tūkst. Eur.

Įvykdžius Kokybės krepšelio skyrimo bendrojo ugdymo mokykloms tvarkos aprašo 14 ir 15 p. numatytas sąlygas (*savivaldybės mokyklose sumažėjo 5–8 kl. jungtinių klasių komplektų; savivaldybėje sumažėjo mokyklų, juridinių vienetų, kuriose mokosi iki 120 mokinių; savivaldybės mokyklose sumažėjo ne visu etatu dirbančių mokytojų)* – Savivaldybės skirtos lėšos kompensuojamos iš Europos Sąjungos struktūrinių fondų ir (arba) Lietuvos Respublikos valstybės biudžeto lėšų.

**3. Skaičiavimai, išlaidų sąmatos, finansavimo šaltiniai.**

Savivaldybės biudžetas

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nėra.

**6. Sprendimo projekto iniciatoriai.**

Švietimo ir sporto skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA.

1.Lietuvos Respublikos 2018 m. lapkričio 13 d. švietimo ir mokslo ministro įsakymas Nr. V-888 „Dėl stiprią geros mokyklos požymių raišką turinčių mokyklų sąrašo ir silpną geros mokyklos požymių raišką turinčių mokyklų sąrašo patvirtinimo“.

2. Lietuvos Respublikos švietimo ir mokslo ministro 2018 m. rugpjūčio 28 d. įsakymas Nr. V-707 ,,Dėl kokybės krepšelio skyrimo bendrojo ugdymo mokykloms tvarkos aprašo patvirtinimo“.

3. Lietuvos Respublikos švietimo ir mokslo ministro 2018 m. spalio 12 d. įsakymas Nr. V-818 ,,Dėl Kokybės krepšelio dydžio nustatymo“.

Švietimo ir sporto skyriaus vyriausioji specialistė Virginija Bajoriūnaitė